As ‘n mens die opmerkings lees (asook die kommentaar orals oor die insident), dan besef ‘n mens opnuut die totale Godsverduistering wat ingetree het in ons land, en die afgodsbeeld van die mens wat in die plek daarvan gestel is. Daar is waarlik geen meer vrees vir God en sy regverdige oordele nie.
Gilberten Martin II het geskryf: “Mag jy altyd onthou word vir die risiko’s wat jy geloop het wat altyd ’n sukses was omdat jy geglo het en nooit opgegee het nie.”
“Asseblief, kan iemand vir my sê dit is ’n grap? Asseblief, ek glo dit nie, asseblief,” het Tanya Bezuidenhout gesmeek.
Opmerking: Tanya, ja, dit is geen grap as die mens, ook Lolly, doelbewus die Here se bande vir die seksuele lewe van die mens (binne die huwelik) afruk en bespot nie. En ons gebroke huwelike en gesinne en kerke betaal die duur prys. En, onthou, as die Here lag in sy oordeel, dan is dit nie meer ‘n grap nie:
Psalm 2:3-4 3 Laat ons hulle bande stukkend ruk en hulle toue van ons afwerp! 4 Hy wat in die hemel woon, lag; die Here spot met hulle.
Geraldine Gilly Williams het geskryf: “Rus in vrede, mnr. Jackson. Jy het dit nie verdien nie. Ek is geskok.”
Volgens dr. Dan Roodt, het hy Jackson onlangs vir die eerste keer by die voorvertoning van die film waarin hy homself speel, ontmoet. “Ongeag sy taamlik immorele sakebedrywighede en spoedoortredings, het Jackson my getref as ‘n intelligente, innemende man wat boonop ‘n patriotiese Suid-Afrikaner was. Hy het trots vertel dat hy in Angola vir die ou Suid-Afrikaanse Weermag geveg het. Lolly Jackson het ook, ongeag sy geboorte in die buiteland, vlot Afrikaans gepraat.”